ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
பருவ நிலை மாற்றத்துடன் தொடர்புடைய சுகாதார அபாயங்களைக் குறைக்க எடுக்கப்பட்ட நடவடிக்கைகள்
பருவநிலை மாற்றம் பல வழிகளில் மனித ஆரோக்கியத்தை மோசமாக பாதிக்கும். குறிப்பாக வெப்ப அலைகள், சூறாவளி, வெள்ளம், வறட்சி போன்றவை அதிகரிக்கும் போது, சுகாதார சாவல்களும் அதிகரிக்கின்றன.
தேசிய பேரிடர் மேலாண்மை ஆணையத்தின் தேசிய பேரிடர் மேலாண்மை திட்டத்தின் படி, பல்வேறு அமைச்சகங்கள் மற்றும் துறைகள் அத்தகைய ஆபத்துகளை எதிர்கொள்ள தயார் நிலையில் இருக்குமாறு அறிவுறுத்தப்பட்டுள்ளன.
பருவநிலை மாற்றத்தினால் ஏற்படக்கூடிய ஆபத்துக்களுடன் தொடர்புடைய சுகாதார அபாயங்களைக் குறைப்பதற்காக மேற்கொள்ளப்பட்ட முக்கிய நடவடிக்கைகள் பின்வருமாறு:
- பருவநிலை மாற்றம் மற்றும் மனித ஆரோக்கியம் குறித்த ஒரு தேசிய செயல் திட்டம் உருவாக்கப்பட்டுள்ளது. இது சுகாதாரத் துறையில் பல்வேறு நிலைகளில்  முன்னுரிமை பகுதிகளை குறிப்பிட்டு எடுத்துரைக்கிறது.
- சுகாதார துறையுடன் ஒருங்கிணைந்த வகையில், சுற்றுச்சூழல் தொடர்பான முன்கூட்டிய எச்சரிக்கைகள் வெளியிடப்படுகின்றன. வெப்ப அலை , குளிர் அலை  வெள்ள எச்சரிக்கைகள் போன்ற முன்னறிவிப்புகள் வானிலை ஆய்வு மையத்திலிருந்து வெளியிடப்படுகின்றன. காற்றின் மாசு தரவு மத்திய மாசுக்கட்டுப்பாட்டு வாரியத்திடமிருந்து மாநிலங்களுக்கு பகிர்ந்து கொள்ளப்படுகிறது.
- உலக சுகாதார தினம் , உலக சுற்றுச்சூழல் தினம் , தூய்மையான காற்றுக்கான சர்வதேச தினம் , பேரிடர் அபாய குறைப்புக்கான சர்வதேச தினம்  ஆகிய நாட்களில் நாடு தழுவிய பொது விழிப்புணர்வு பிரச்சாரங்கள் நடத்தப்படுகின்றன.
- தேசிய அளவிலான பயிலரங்குகள், மாநில அளவிலான முதன்மை பயிற்றுநர்களுக்கான பயிற்சிகள், காற்று மாசு தொடர்பான நோய்கள் குறித்த மாவட்ட அளவிலான பயிற்சிகள் போன்றவையும் நடத்தப்படுகின்றன.
- மத்திய மற்றும் மாநில அளவில் காற்று மாசுபாடு மற்றும் வெப்பம் தொடர்பான நோய்கள் குறித்து சுற்றுச்சூழல் சுகாதார கண்காணிப்பு நடத்தப்படுகிறது.
- தேசிய சுகாதார இயக்கத்தின் கீழ் பசுமை நடவடிக்கைகள் தொடர்பாக மாநிலங்கள் மற்றும் யூனியன் பிரதேசங்களுக்கு நிதி வழங்கப்படுகிறது.
நீர் மற்றும் உணவு மூலம் பரவும் நோய்கள் மீதும் கவனம் செலுத்துகிறது. கொசுக்களால் பரவும் நோய்கள், மற்றும் நீர், சுகாதார பிரச்சினைகள் போன்றவைத் தொடர்பாகவும் விழிப்புணர்வு ஏற்படுத்தப்படுகிறது.
28 மாநிலங்கள், பருவநிலை மாற்றம் மற்றும் மனித ஆரோக்கியம் குறித்த மாநில அளவிலான செயல் திட்டத்தை உருவாக்கியுள்ளன.
மக்களவையில் மத்திய சுகாதாரம் மற்றும் குடும்ப நலத்துறை இணையமைச்சர் பேராசிரியர் திரு எஸ்.பி.சிங் பாகெல் எழுத்துப்பூர்வமாக அளித்த பதிலில் இதனைத் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட் -19 தடுப்பூசிகள் ஏற்றுமதி
கொவிட்-19 பெருந்தொற்று பரவத் தொடங்கியதிலிருந்து, இந்தியா 150க்கும் மேற்பட்ட நாடுகளுக்கு கொவிட்-19 தொடர்பான மருந்துப் பொருட்கள் மற்றும் இதர உதவிகளை வழங்கியுள்ளது.
நட்பு நாடுகளுக்கான தடுப்பூசித் திட்டம் 2021 தொடங்கப்பட்டதிலிருந்து, 29 நவம்பர் 2021 வரை, இந்தியா 723.435 லட்சம் டோஸ் கொவிட் தடுப்பூசிகளை 94 நாடுகள் மற்றும் இரண்டு ஐ நா அமைப்புகளுக்கு, இந்தியா உதவி, வர்த்தக ஏற்றுமதி அல்லது கோவேக்ஸ் வாயிலாக வழங்கியுள்ளது.
கொவிட்-19 பெருந்தொற்றுக்கு எதிரான போராட்டத்தில், இரண்டாவது அலையின் போது, 50-க்கும் மேற்பட்ட நாடுகளிலிருந்து கொவிட் சார்ந்த சாதனங்கள் மற்றும் மருந்துகள் பெறப்பட்டுள்ளது. வெளிநாட்டு அரசுகள், தனியார் நிறுவனங்கள், வெளிநாடுகளில் உள்ள இந்தியர்களின் அமைப்புகள் உள்ளிட்டவற்றிடமிருந்து இவை பெறப்பட்டன.
மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவீன் பவார், மாநிலங்களவையில் எழுத்து மூலம் அளித்த பதிலில் இத்தகவலைத் தெரிவித்துள்ளார்
-----
(Visitor Counter : 189
சிறப்பு சேவைகள் மற்றும் கட்டுரைகள்
ஸ்டார்லிங்க் சேவைகள் நிறுவனம் அரசின் உரிமம்/ அங்கீகாரம் இல்லாமல் செயற்கைக்கோள் அடிப்படையிலான இணைய சேவைகளை வழங்கி வருகிறது. இந்தியாவில் அந்த நிறுவனத்தின் வலைதளத்தை மக்கள் பயன்படுத்தி வருவது நிரூபிக்கப்பட்டுள்ளது. இந்தியாவின் செயற்கைக்கோள் அடிப்படையிலான சேவைகளை வழங்க மத்திய அரசின் தொலைத்தொடர்புத் துறையில் இருந்து உரிய உரிமம் பெற வேண்டியது அவசியமாகும். இத்தகைய உரிமம் இன்றி மேற்கூறிய நிறுவனம் செயல்பட்டு வருவதால் பொதுமக்கள் இந்த நிறுவனத்தின் வலைதளத்தை பயன்படுத்துவதை தவிர்க்க வேண்டும் என அரசு கேட்டுக் கொண்டுள்ளது. மேலும் இந்த சேவைகளுக்கு சந்தா செலுத்த வேண்டாமென்றும் கேட்டுக் கொள்ளப்படுவதாக தொலைத்தொடர்புத்துறை வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
ஸ்டார்லிங்க் சேவைகள் நிறுவனம் அரசின் உரிமம்/ அங்கீகாரம் இல்லாமல் செயற்கைக்கோள் அடிப்படையிலான இணைய சேவைகளை வழங்கி வருகிறது. இந்தியாவில் அந்த நிறுவனத்தின் வலைதளத்தை மக்கள் பயன்படுத்தி வருவது நிரூபிக்கப்பட்டுள்ளது.
இந்தியாவின் செயற்கைக்கோள் அடிப்படையிலான சேவைகளை வழங்க மத்திய அரசின் தொலைத்தொடர்புத் துறையில் இருந்து உரிய உரிமம் பெற வேண்டியது அவசியமாகும். இத்தகைய உரிமம் இன்றி மேற்கூறிய நிறுவனம் செயல்பட்டு வருவதால் பொதுமக்கள் இந்த நிறுவனத்தின் வலைதளத்தை பயன்படுத்துவதை தவிர்க்க வேண்டும் என அரசு கேட்டுக் கொண்டுள்ளது. மேலும் இந்த சேவைகளுக்கு சந்தா செலுத்த வேண்டாமென்றும் கேட்டுக் கொள்ளப்படுவதாக தொலைத்தொடர்புத்துறை வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
(Visitor Counter : 96
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 193.28 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 17,087 கொவிட் சிகிச்சை பெறுபவர்கள் எண்ணிக்கை 0.04 சதவிதமாக உள்ளது.
குணமடைந்தோர் விகிதம் தற்போது 98.74 சதவீதம்
கடந்த 24 மணி நேரத்தில் 2,035 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,26,11,370 என அதிகரித்துள்ளது.
கடந்த 24 மணி நேரத்தில் 2,828 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.60 சதவீதம் ஆகும்
வாராந்திர பாதிப்பு விகிதம் 0.56 சதவீதம் ஆகும்
இதுவரை மொத்தம் 84.97 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,74,309 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1829087
பிரதமர் அலுவலகம்
இடையூறு மற்றும் பல்வகைப்படுத்துதல் நமது ஸ்டார்ட் அப்களின் இரண்டு பெரிய யுஎஸ்பிக்கள் ; பிரதமர் மோடி
ஸ்டார்ட் அப் உலகின் மிகப் பெரிய தனித்துவ விற்பனை முன்மொழிவு அதன் இடையூறு மற்றும் பல்வகைப்படுத்துதலில் அடங்கியுள்ளது என பிரதமர் கூறிஉள்ளார். பிராரம்ப் ஸ்டார்ட்அப் இந்தியா சர்வதேச உச்சிமாநாட்டில் இன்று காணொளி காட்சி மூலம் அவர் உரையாற்றினார்.
புதிய அணுகுமுறைகள், புதிய தொழில்நுட்பம், புதிய வழிமுறைகள் ஆகியவற்றுக்கு ஸ்டார்ட்அப்கள் முக்கியத்துவம் கொடுப்பதால் இடையூறு ஏற்படுகிறது. சிந்தனை வழிமுறைகள் மாறி வருகின்றன.
புரட்சியை ஏற்படுத்தும் பல்வேறு வகையான சிந்தனைகளுடனும், பல்வேறு துறைகளில் முன் எப்போதும் இல்லாத அளவுக்கு உத்திகளுடனும் ஸ்டார்ட்அப்கள் வருவதால், பல்வகைப்படுத்துதல் ஏற்படுகிறது. பல துறைகளில் அவை புரட்சியை ஏற்படுத்துகின்றன. இந்த சூழலின் மிகப் பெரிய அம்சம், நடைமுறைவாதத்தை விட ஆர்வம் அதிக அளவில் வழி நடத்துவதுதான். செய்ய முடியும் என்ற இந்த எழுச்சி, இன்று இந்தியா செயல்படும் விதத்திற்கு சான்றாகும் என திரு மோடி தெரிவித்தார்.
பிம் யுபிஐ முறை, பணப்பட்டுவாடாவில் புரட்சி ஏற்படுத்தி இருப்பதை பிரதமர் எடுத்துக்காட்டினார். 2020 டிசம்பரில் மட்டும், இந்தியாவில் யுபிஐ மூலம் 4 லட்சம் கோடி அளவுக்கு பரிவர்த்தனைகள் நடந்துள்ளன. இதேபோல, சூரிய சக்தி மற்றும் செயற்கை நுண்ணறிவு பிரிவில், இந்தியா முன்னிலை வகிக்கிறது.
-----
(
பிரதமர் அலுவலகம்
மேற்கு வங்கத்தின் சில பகுதிகளில் ஏற்பட்ட வெள்ள நிலவரம் குறித்து மாநில முதல்வருடன் பிரதமர் பேச்சு
மேற்கு வங்கத்தின் சில பகுதிகளில் அணைகளிலிருந்து தண்ணீர் வடிந்ததால் ஏற்பட்ட வெள்ள நிலவரம் குறித்து மாநில முதல்வர் திருமிகு மம்தா பானர்ஜியுடன் பிரதமர் திரு நரேந்திர மோடி பேசியுள்ளார். நிலைமையைக் கட்டுப்படுத்துவதற்குத் தேவையான அனைத்து உதவிகளையும் மத்திய அரசு வழங்கும் என்று பிரதமர் உறுதி அளித்தார்.
பிரதமர் அலுவலகம் வெளியிட்டுள்ள சுட்டுரைச் செய்தியில், “மேற்கு வங்கத்தின் சில பகுதிகளில், அணைகளிலிருந்து தண்ணீர் வடிந்ததால் ஏற்பட்ட வெள்ள நிலவரம் குறித்து மாநில முதல்வர் திருமிகு மம்தா பானர்ஜியுடன் பிரதமர் திரு நரேந்திர மோடி பேசினார். நிலைமையைக் கட்டுப்படுத்துவதற்கு, இயன்ற அனைத்து உதவிகளையும் மத்திய அரசு வழங்கும் என்று பிரதமர் உறுதியளித்தார்.
பாதிக்கப்பட்ட பகுதிகளில் உள்ளவர்களது பாதுகாப்பு மற்றும் ஆரோக்கியத்திற்காக பிரதமர் திரு மோடி பிரார்த்தனை செய்கிறார்”, என்று குறிப்பிடப்பட்டுள்ளது.
பிரதமர் அலுவலகம்
ரஷ்யக் கூட்டமைப்பின் அதிபர் மேன்மை தங்கிய விளாடிமிர் புதினுடன் பிரதமர் உரையாடினார்
ரஷ்யக் கூட்டமைப்பின் அதிபர் மேன்மை தங்கிய விளாடிமிர் புதினுடன் பிரதமர் திரு.நரேந்திர மோடி இன்று தொலைபேசியில் உரையாடினார். உக்ரைனில் உருவாகியிருக்கும் நிலைமை குறித்து இரு தலைவர்களும் விவாதித்தனர். உக்ரைன் மற்றும் ரஷ்ய அணிகளுக்கு இடையே நடைபெறும் பேச்சுவார்த்தை நிலைமை குறித்து அதிபர் புதின் பிரதமர் மோடியிடம் விவரித்தார். ரஷ்யா, உக்ரைன் இடையே நடைபெறும் பேச்சுவார்த்தையை வரவேற்ற பிரதமர் மோடி, போர் நிறுத்தத்திற்கு இவர்கள் தலைமை தாங்குவார்கள் என்ற நம்பிக்கையை வெளியிட்டார். அதிபர் புதின் மற்றும் அதிபர் ஸெலென்ஸ்கி இடையேயான நேரடி உரையாடல் அமைதி முயற்சிகளுக்குப் பெரிதும் உதவும் என்று அவர் யோசனை தெரிவித்தார்.
சுமியில் இன்னமும் இந்திய மாணவர்கள் இருப்பதை அடுத்து அவர்களின் பாதுகாப்பு மற்றும் பந்தோபஸ்து குறித்து பிரதமர் மோடி தமது ஆழ்ந்த கவலையை தெரிவித்தார். இந்திய மாணவர்கள் உள்ளிட்ட குடிமக்களை வெளியேற்றுவதற்கு மனிதாபிமான அடிப்படையிலான வழித்தடங்களுக்கு உதவி செய்வது தொடர்பான நடவடிக்கைகளை அதிபர் புதின் பிரதமரிடம் எடுத்துரைத்தார்.
பிரதமர் அலுவலகம்
ஈரான் புதிய அதிபராக வெற்றிப்பெற்றுள்ள மேதகு இப்ரஹிம் ரெய்சிக்கு பிரதமர் வாழ்த்து
இஸ்லாமிய குடியரசான ஈரானின் புதிய அதிபராக வெற்றிப்பெற்றுள்ள மேதகு இப்ரஹிம் ரெய்சிக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது தொடர்பாக அவர் வெளியிட்டுள்ள சுட்டுரைச் செய்தியில், “இஸ்லாமிய குடியரசான ஈரானின் புதிய அதிபராக வெற்றிப்பெற்றுள்ள மேதகு இப்ரஹிம் ரெய்சிக்கு வாழ்த்துகள். இந்தியா மற்றும் ஈரான் நாடுகளுக்கு இடையேயான உறவை மேலும் வலுப்படுத்துவதற்காக அவருடன் இணைந்து பணியாற்றுவதை நான் ஆவலுடன் எதிர்நோக்குகிறேன்”, என்று குறிப்பிட்டுள்ளார்.
------
(
ரெயில்வே அமைச்சகம்
அனல்மின் நிலையங்களுக்கு நிலக்கரி விநியோகத்தை இந்திய ரயில்வே தொய்வின்றி தொடர்ந்து தொடர்கிறது
மின் உற்பத்தி நிலையங்களுக்கு நிலக்கரியை விரைவாக வழங்குவதை உறுதி செய்வதற்காக, நிலக்கரி போக்குவரத்தை அதிகரிக்க கூடுதல் ரயில்கள் மற்றும் பெட்டிகளுக்கான நடவடிக்கைகளை இந்திய ரயில்வே எடுத்துள்ளது.
நிலக்கரி போக்குவரத்தை இந்திய ரயில்வே அதிகப்படுத்தியுள்ளதன் விளைவாக செப்டம்பர் 2021 முதல் மார்ச் 2022 வரை 32% அதிக நிலக்கரி சரக்கு எடுத்து செல்லப்பட்டுள்ளது. ஏப்ரல் 2022-க்குப் பிறகு சரக்கு போக்குவரத்தில் 10% அதிகரிப்பு ஏற்பட்டுள்ளது.
2021-22-ம் ஆண்டில் இந்திய ரயில்வே மூலம் நிலக்கரி போக்குவரத்து சாதனை அளவில் 111 மில்லியன் டன்கள் அதிகரித்து, 653 மில்லியன் டன் நிலக்கரி எனும் அளவை எட்டியுள்ளது. முந்தைய ஆண்டில் இது 542 மில்லியன் டன்னாக இருந்த நிலையில் 20.4% வளர்ச்சி எட்டப்பட்டுள்ளது.
மேலும், செப்டம்பர் 2021 முதல் மார்ச் 2022 வரையிலான காலகட்டத்தில் மின் துறைக்கு நிலக்கரி எடுத்து செல்வது வெறும் 2 காலாண்டுகளில் 32% அதிகரித்துள்ளது.
மின் துறைக்கு நிலக்கரியை எடுத்து செல்வதற்கு முன்னுரிமை அளிக்க ஏப்ரல் 2022-ல் இந்திய ரயில்வே பல்வேறு நடவடிக்கைகளை எடுத்துள்ளது, ஒரு வார காலத்திற்குள் 10%-க்கும் அதிக அளவில் நிலக்கரி விநியோகத்தை அதிகரிக்க இது வழிவகுத்தது.
இந்திய ரயில்வே மேற்கொண்ட பல்வேறு நடவடிக்கைகளால் இந்த முன்னேற்றம் சாத்தியமாகியுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819798
பிரதமர் அலுவலகம்
போட்டாடில் சவுனி திட்டம் தொடர்பான திட்டங்களை பிரதமர் தொடங்கி வைத்தார்
பிரதமர் திரு. நரேந்திர மோடி அவர்கள் போட்டாடில் சவுனி  தொடர்பான திட்டத்தின் முதல் கட்டத்தை இன்று நாட்டிற்கு அர்ப்பணித்தார். சவுனி திட்டத்தின் இரண்டாவது கட்டத்திற்கு அவர் இன்று அடிக்கல் நாட்டி தொடங்கி வைத்தார்.
அதற்கு முன்பாக, அவர் நர்மதா நதி நீரை கிருஷ்ணா சாகருக்குக் கொண்டு வருவதை ஒரு பொத்தானை அழுத்தியும், மலர்களைத் தூவியும் தொடங்கி வைத்தார்.
அங்கு நடைபெற்ற பொதுக்கூட்டம் ஒன்றில் பேசிய பிரதமர் இந்த நீர் இயற்கையிடமிருந்து கிடைக்கும் புனிதமானது என்று குறிப்பிட்டார். நர்மதா நதியின் ஆசியுடன் தான் இந்த நீர் இப்போது சவுராஷ்ட்ரா பகுதியை அடைந்துள்ளது என்றும் அவர் குறிப்பிட்டார். எண்ணற்ற முயற்சிகளைத் தொடர்ந்தே இந்த நீர் இப்போது கிடைத்துள்ளது என்றும், இது விவசாயிகளுக்குப் பலனளிப்பதாக இருக்கும் என்றும் பிரதமர் குறிப்பிட்டார்.
நதிநீரை சேமிப்பது, நர்மதாவைக் காப்பாற்றுவது ஆகிய விஷயங்களில் மேற்கொண்ட முயற்சிகளுக்காக அவர் மத்தியப் பிரதேச முதல்வர் திரு. சிவ்ராஜ் சிங் சவுஹானையும் பாராட்டினார்.
சொட்டுநீர்ப் பாசன முறையைப் பெருமளவில் பயன்படுத்த வேண்டும் என்று கேட்டுக் கொண்ட அவர், விவசாயத் துறையில் வருமானத்தை இரட்டிப்பாக்குவதற்கான வழிகள் குறித்து மத்திய அரசு தீவிரமாக சிந்தித்து வருவதாகவும் குறிப்பிட்டார்.
புதிய மற்றும் புதுப்பிக்கத்தக்க எரிசக்தி அமைச்சகம்
இந்தியாவில் மிகக்குறைந்த காற்றாலைக் கட்டணம்
இந்திய அரசின், புதிய மற்றும் புத்தாக்க எரிசக்தி அமைச்சகத்தின் சார்பாக, இந்திய சூரிய சக்திக் கழகம்  நடத்திய இரண்டாவது காற்றாலை ஏலத்தில், ஒரு கிலோவாட் ரூ.2.64 என்ற, மிகக் குறைந்த காற்றாலைக் கட்டணம் நிர்ணயம் செய்யப்பட்டுள்ளது. இந்த ஆண்டு பிப்ரவரி மாதம் நடைபெற்ற முதல் காற்றாலை ஏலத்தில் முடிவு செய்யப்பட்ட ஒரு கிலோவாட் ரூ.3.46 என்பதைவிட, இந்தக் கட்டணம் மிகவும் குறைவு. தொழில்நுட்ப வளர்ச்சியாலும், குறைக்கப்பட்ட மின் கட்டணத்தாலும், குறிப்பிட்ட இலக்கான 175 ஜிகாவாட் என்பதை 2022-ம் ஆண்டு அடைந்துவிட முடியும் என்ற நம்பிக்கை உறுதி அடைந்துள்ளது.
இந்திய சூரிய சக்திக் கழகத்தின் தேவையான 1,000 மெகாவாட் மின்சாரத்திற்கு, 12 ஒப்பந்ததாரர்களிடம் இருந்து 2,892 மெகாவாட்டுக்கான விண்ணப்பங்கள் வந்தன. இவற்றில் இருந்து 2142 மெகாவாட் உற்பத்திக்கு 9 ஒப்பந்ததாரர்கள் மின்னணு மாற்று ஏலத்திற்கு தேர்வு செய்யப்பட்டனர். அக்டோபர் 4-ம் தேதி மதியம் 3 மணிக்கு தொடங்கப்பட்ட ஏலம், 13 மணி நேரம் தொடர்ந்து நடைபெற்றது. இறுதியில் 1000 மெகாவாட் உற்பத்தி செய்வதற்கு 5 ஏலதாரர்கள் வெற்றிகரமாக தேர்வு செய்யப்பட்டனர்.
ரீநியூ பவர் = 250 மெகாவாட் – ரூ.2.64/கிலோவாட்
ஆரஞ்ச் சிரான்ஜ் = 200 மெகாவாட் – ரூ.2.64/கிலோவாட்
ஐநாக்ஸ் விண்ட் = 250 மெகாவாட் – ரூ.2.65/கிலோவாட்
எம்.வி.புராஜெக்ட்ஸ் = 250 மெகாவாட் – ரூ.2.65/கிலோவாட்
அதானி கிரீன் = 50 மெகாவாட் – ரூ.2.65/கிலோவாட்
வெற்றியடைந்த ஏலதாரர்களுக்கு எஸ்.இ.சி.ஐ. உறுதிக் கடிதம் கொடுத்த 18 மாதங்களுக்குள் காற்றாலை திட்டம் செயல்பட வேண்டும்.
இந்தத் திட்ட ஒதுக்கீட்டில், கூடுதலாக 100 மெகாவாட் மின்சாரம், மத்திய அரசுத் துறை நிறுவனங்கள் மூலம் மாநிலங்களுக்கு இடையிலான பகிர்ந்தளிப்பை  மேம்படுத்துவதற்கு குறைந்தபட்ட ஏலக் கட்டணமான 2.64/கிலோவாட் விலையை பயன்படுத்த உள்ளது. இந்த திட்டம் மின்னணு மாற்று ஏலத்தில் சமர்ப்பிக்கப்பட்ட 30 நாட்களில் முடிவு அறிவிக்கப்படும்.
இந்தத் திட்டங்களின் மூலம் பெறப்படும் மின்சாரமானது, சூரிய சக்தி இல்லாத மின்சக்தியாளர் தேவையை பூர்த்தி செய்யும் வகையில் தேர்ந்தெடுக்கப்பட்ட கொள்ளளவில், குவிந்த விலையில் கொடுக்கப்படும்.
ஆயுஷ்
பாரம்பரிய முறைகளைப் பயன்படுத்தி கொவிட்-19க்கான மருந்து உருவாக்கம்
இந்திய மருத்துவ ஆராய்ச்சி கவுன்சில் , உயிரி தொழில்நுட்பத்துறை, அறிவியல் மற்றும் தொழில்துறை ஆராய்ச்சி கவுன்சில் , அகில இந்திய மருத்துவ அறிவியல் நிறுவனம்  ஆகியவற்றின் பிரதிநிதித்துவத்துடன் ஆயுஷ் அமைச்சகம் ஒரு இடைநிலை ஆயுஷ் ஆராய்ச்சி மற்றும் மேம்பாட்டு பணிக்குழுவை உருவாக்கியுள்ளது. மேலும் கோவிட்19 நோய்த்தடுப்பு ஆய்வுகள் மற்றும் கூடுதல் தலையீடுகளுக்கான மருத்துவ ஆராய்ச்சி நெறிமுறைகளை உருவாக்கி வடிவமைத்துள்ளது. ஒட்டுமொத்தமாக, ஆயுஷ் அமைச்சகத்தின் கீழ் உள்ள ஆராய்ச்சி கவுன்சில்கள் மற்றும் தேசிய நிறுவனங்களால் 150 மருத்துவ, முன் மருத்துவ மற்றும் தொற்றுநோயியல் ஆய்வுகள் மேற்கொள்ளப்பட்டுள்ளன.
கொவிட்-19 போன்ற தொற்று நோய்களைத் தடுக்க ஆயுஷ் அமைச்சகத்தால் பல்வேறு முயற்சிகள்/நடவடிக்கைகள் எடுக்கப்பட்டுள்ளன.
ஆயுஷ் அமைச்சகம் கோவிட் நோயிலிருந்து மக்களைப் பாதுகாத்துக் கொள்வது மற்றும் ஆரோக்கியமாக இருப்பது எப்படி என்பது குறித்த ஆலோசனையை வெளியிட்டது. ஆலோசனையில், கை கழுவுதல், முகக்கவச பயன்பாடு போன்ற சுகாதாரத்தை பராமரிப்பதோடு கூடுதலாக, மக்களுக்கு எளிய வீட்டு வைத்தியங்களும் பரிந்துரைக்கப்பட்டன.
அனைத்து மாநிலங்கள்/ யூனியன் பிரதேசங்களின் தலைமைச் செயலர்களுக்கும், மாநிலங்கள் / யூனியன் பிரதேசங்களின் சுகாதாரத் துறைகளுடன் ஒருங்கிணைந்து தேவைப்படும் இடங்களில் மக்களின் பொது நோய் எதிர்ப்பு சக்தியை அதிகரிப்பது மற்றும் சாத்தியமான ஆயுஷ் தலையீடுகள் குறித்து மேலும் குறிப்பிட்ட பரிந்துரைகளுடன் அமைச்சகத்திலிருந்து கடிதம் அனுப்பப்பட்டது.
கொவிட்-19 தொற்றுநோயை எதிர்த்துப் போராடுவதற்கு மிகப்பெரிய ஆயுஷ் உள்கட்டமைப்பை ஒருங்கிணைத்து பயன்படுத்துமாறு சுகாதாரம் மற்றும் குடும்ப நல அமைச்சகத்திற்கு ஒரு கடிதம் அனுப்பப்பட்டது.
அனைத்து ஆயுர்வேதம், சித்தா, யுனானி மற்றும் ஹோமியோபதி கல்லூரிகளின் முதல்வர்களுக்கு மருத்துவமனை, நோயியல் ஆய்வகம், தீவிர சிகிச்சை பிரிவு மற்றும் கொவிட்-19 தொற்றுநோயை எதிர்த்துப் போராடுவதற்கு மருத்துவ மற்றும் துணை மருத்துவ ஊழியர்களைக் கொண்ட மனிதவளம் போன்ற உள்கட்டமைப்பு வசதிகளைப் பயன்படுத்துமாறு கடிதம் அனுப்பப்பட்டது. எனவே, சூழ்நிலைக்கு ஏற்ப உள்ள வசதிகளை பயன்படுத்திக் கொள்ள உள்ளூர் சுகாதார அதிகாரிகள் தங்கள் சேவைகளை வழங்குமாறு கேட்டுக் கொள்ளப்பட்டனர். அதன்படி, பல்வேறு ஆயுஷ் நிறுவன மருத்துவமனைகள் மாநில அரசுகளால் பயன்படுத்தப்பட்டு, தனிமைப்படுத்தல் மையம், கோவிட் பராமரிப்பு மையம் மற்றும் கோவிட் சுகாதார மையம் என்ற வகைகளாக பிரிக்கப்பட்டன.
தடுப்பு சுகாதார நடவடிக்கைகள் மற்றும் நோய் எதிர்ப்பு சக்தியை அதிகரிப்பதற்கான சுய பாதுகாப்பு வழிகாட்டுதல்களை ஆயுஷ் அமைச்சகம் பரிந்துரைக்கிறது.
கொவிட்19 தொற்றுக்கு தற்போது செலுத்தப்பட்டு வரும் தடுப்பூசிகள், அலோபதி, ஹோமியோபதி மருந்துகளுக்கு மாற்றாக பயன்படுத்தக்கூடிய எந்த மருந்தும் இதுவரை உருவாக்கப்படவில்லை.
மத்திய ஆயுஷ் அமைச்சர் திரு சர்பானந்த சோனோவால் மாநிலங்களவையில் எழுத்து மூலம் அளித்த பதிலில் இதனைத் தெரிவித்துள்ளார்.
ஜல்சக்தி அமைச்சகம்
குடிநீருக்கான அணுகல்
நாடாளுமன்றத்தின் மக்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய ஜல் சக்தி இணை அமைச்சர் திரு. பிரகலாத் சிங் பட்டேல் கீழ்காணும் தகவல்களை அளித்தார்.
மாநிலங்கள்/ யூனியன் பிரதேசங்கள் தெரிவித்துள்ளவாறு, 13.12.2021 நிலவரப்படி, நாட்டில் உள்ள 17.01 லட்சம் கிராமப்புற குடியிருப்புகளில், 13.46 லட்சம்  பகுதிகளில் , ஒரு நபருக்கு ஒரு நாளைக்கு 40 லிட்டருக்கும் அதிகமான குடிநீர் வழங்கும் வசதி உள்ளது.
3.18 லட்சம்  கிராமப்புற குடியிருப்புகள்  ஒரு நபருக்கு ஒரு நாளைக்கு 40 லிட்டருக்கும் குறைவான குடிநீர் வழங்கும் வசதி உள்ளது. 1.76% மக்கள் தொகை கொண்ட 0.37 லட்சம்  கிராமப்புற குடியிருப்புகளின் தண்ணீரின் தரத்தில் சிக்கல்கள் உள்ளன.
தமிழ்நாட்டில் மொத்தமுள்ள கிராமப்புற குடியிருப்புகளின் எண்ணிக்கை 79,329 ஆகும். ஒரு நபருக்கு ஒரு நாளைக்கு 40 லிட்டருக்கும் அதிகமான குடிநீர் வழங்கும் வசதி உள்ள கிராமப்புற குடியிருப்புகளின் எண்ணிக்கை 57,639 ஆகும். ஒரு நபருக்கு ஒரு நாளைக்கு 40 லிட்டருக்கும் குறைவான குடிநீர் வழங்கும் வசதி உள்ள கிராமப்புற குடியிருப்புகளின் எண்ணிக்கை 21,690 ஆகும். தண்ணீரின் தரத்தில் சிக்கல்கள் உள்ள கிராமப்புற குடியிருப்புகள் எதுவும் இல்லை.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1782214
பிரதமர் அலுவலகம்
2018 ஆசிய விளையாட்டுப் போட்டிகளில் மிகச்சிறப்பாக விளையாடிய இந்திய அணியினரை பிரதமர் பாராட்டியுள்ளார்
2018 ஆசிய விளையாட்டுப் போட்டிகளில் மிகச்சிறப்பாக விளையாடிய இந்திய அணியினரை பிரதமர் திரு. நரேந்திர மோடி பாராட்டியுள்ளார்.
“2018-ல் ஆசிய விளையாட்டுப் போட்டிகள் நிறைவடைந்த நிலையில், இந்திய அணியினரை அவர்களின் மிகச்சிறந்த செயல்பாட்டுக்காக நான் மீண்டும் ஒருமுறை பாராட்டுகிறேன். ஆசிய விளையாட்டுப் போட்டிகள் வரலாற்றில் 2018-ஆம் ஆண்டின் விளையாட்டுகள் இந்தியாவிற்கு மிகச்சிறந்ததாக அமைந்துள்ளன. இந்தப் போட்டிகளில் பங்கேற்ற அனைத்து வீரர்களும் வீராங்கனைகளும் இந்தியாவின் பெருமிதமாக விளங்குகின்றனர்.
2018 ஆசிய விளையாட்டுப் போட்டிகளில் நமது இடத்தை நாம் நிலைநிறுத்தியிருக்கிறோம். வரலாற்று ரீதியாக நாம் வலுப்பெற்றிருக்கிறோம். இந்த விளையாட்டுக்களில் நாம் பல வெற்றிகளை ஈட்டியிருக்கிறோம். இவ்வளவு வெற்றிகள் முன்பு நமக்குக் கிடைத்ததில்லை. இது அதிகபட்ச ஆக்கப்பூர்வமான அறிகுறியாகும். இந்தியர்களின் விளையாட்டுத் திறனுக்கு இது நல்ல எடுத்துக்காட்டாக உள்ளது.
விளையாட்டு வீரர்கள் வீராங்கனைகளின் பயிற்சியாளர்களுக்கும், உதவியாளர்களுக்கும், பெற்றோர்களுக்கும், குடும்பத்தினருக்கும், நண்பர்களுக்கும் நான் வணக்கம் செலுத்துகிறேன். நமது சாம்பியன்களுக்கு தொடர்ச்சியான ஆதரவைத்தந்த உங்களுக்கு நன்றி. நமது விளையாட்டு வீரர்கள் வீராங்கனைகள் அனைவரின் எதிர்கால முயற்சிகளுக்கு எனது நல்வாழ்த்துகள்.
எப்போதும் நினைவுகூரத்தக்க 2018 ஆசிய விளையாட்டுப் போட்டிகளை நடத்திய இந்தோனேஷிய அதிபர் ஜோகோ விடோடோவுக்கும் அந்நாட்டு மக்களுக்கும் பாராட்டுகள். விளையாட்டு வீரர்களும், வீராங்கனைகளும் மகத்தான செயல்பாடுகளையும், விளையாட்டு உணர்வையும் இந்த விளையாட்டு போட்டிகளில் வெளிப்படுத்தினர்” என்று பிரதமர் தொடர்ச்சியான டுவிட்டர் செய்திகளில் தெரிவித்தார்.
பிரதமர் அலுவலகம்
முன்னாள் பிரதமர் திருமதி இந்திரா காந்தியின் பிறந்தநாளை முன்னிட்டு பிரதமர் மரியாதை
முன்னாள் பிரதமர் திருமதி இந்திரா காந்தியின் பிறந்தநாளை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தியுள்ளார்.
பிரதமர் வெளியிட்டுள்ள ட்விட்டர் பதிவில்,
“நமது முன்னாள் பிரதமர் திருமதி இந்திரா காந்தி அவர்களது பிறந்தநாளன்று அவருக்கு மரியாதை செலுத்துகிறேன்”, என்று தெரிவித்தார்.
பிரதமர் அலுவலகம்
மத்திய பிரதேச மாநிலம் சித்தியில் பேருந்து விபத்தில் உயிரிழந்தவர்களுக்குப் பிரதமர் இரங்கல் தெரிவித்துள்ளார்
பிரதமரின் தேசிய நிவாரண நிதியிலிருந்து உயிரிழந்தோர் குடும்பத்திற்கு ரூ.2 லட்சமும், காயமடைந்தவர்களுக்கு ரூ. 50,000மும் நிவாரணத் தொகையாக அறிவித்துள்ளார்
மத்திய பிரதேச மாநிலம் சித்தியில் பேருந்து விபத்து காரணமாக உயிரிழந்தவர்களுக்குப் பிரதமர் திரு நரேந்திர மோடி இரங்கல் தெரிவித்துள்ளார். பிரதமரின் தேசிய நிவாரண நிதியிலிருந்து உயிரிழந்தோர் குடும்பத்திற்கு ரூ.2 லட்சம், காயமடைந்தவர்களுக்கு ரூ. 50,000 நிவாரணத் தொகையையும் அவர் அறிவித்துள்ளார்
ட்விட்டரில் பிரதமர் அலுவலகம் கூறியிருப்பதாவது:
“மத்திய பிரதேச மாநிலம் சித்தியில் ஏற்பட்ட பேருந்து விபத்து வேதனை அளிக்கிறது. இந்த சோகமான நேரத்தில், என் எண்ணங்கள் தங்கள் அன்புக்குரியவர்களை இழந்தவர்களுடன் உள்ளன. காயமடைந்தவர்கள் விரைவில் குணமடைய வேண்டுகிறேன். பாதிக்கப்பட்ட அனைவருக்கும் மத்திய பிரதேச அரசு அனைத்து உதவிகளையும் செய்து வருகிறது.”
“மத்திய பிரதேச விபத்தில் உயிரிழந்தோர் குடும்பத்திற்கு ரூ.2 லட்சமும், காயமடைந்தவர்களுக்கு ரூ. 50,000மும் பிரதமரின் தேசிய நிவாரண நிதியிலிருந்து நிவாரணத் தொகையாக வழங்கப்படும்.”
அறிவியல் மற்றும் தொழில்நுட்பத்துறை
கொவிட்-19 தடுப்பு மருந்தை மதிப்பிடுவதற்கான உயிரியல் மருத்துவ ஆய்வகமாக உயிரித் தொழில்நுட்பத் துறையின் டிஎச்எஸ்டிஐ அங்கீகரிக்கப்பட்டுள்ளது
உயிரித் தொழில்நுட்பத் துறையின் கீழ் இயங்கும் தன்னாட்சி பெற்ற நிறுவனமான டிரான்ஸ்நேஷனல் சுகாதார அறிவியல் மற்றும் தொழில்நுட்ப நிறுவனம் , கொவிட்-19 தடுப்பு மருந்தை மதிப்பிடுவதற்கான உயிரியல் மருத்துவ ஆய்வகமாக சிஈபிஐ-ஆல் அங்கீகரிக்கப்பட்டுள்ளது
சிஈபிஐ என்பது கொவிட்-19 தடுப்பு மருந்தை மதிப்பீடு செய்வதற்கான சர்வதேச ஆய்வகக் குழுமமாகும். ஆரம்பத்தில் ஆறு ஆய்வகங்களை சிஈபிஐ ஈடுபடுத்தும். அவை கனடா, இத்தாலி, இங்கிலாந்து, நெதர்லாந்து, வங்கதேசம் மற்றும் இந்தியா ஆகிய நாடுகள் தலா ஒன்றென அமைந்திருக்கும்.
'தடுப்பு மருந்தை வேகமாக உருவாக்குவதன் மூலம் இந்தியா சார்ந்த பெருந்தொற்று தயார்நிலை: இந்திய தடுப்பு மருந்து உருவாக்கத்துக்கு ஆதரவு அளித்தல்' என்பதை அறிவியல் மற்றும் தொழில்நுட்ப அமைச்சகத்தின் உயிரித் தொழில்நுட்பத் துறை செயல்படுத்தி வருகிறது.
இந்திய அரசின் அறிவியல் மற்றும் தொழில்நுட்ப அமைச்சகத்தின் உயிரித் தொழில்நுட்பத் துறை செயலாளர் டாக்டர் ரேணு சுவரூப் கூறுகையில், "கொவிட்-19 தடுப்பு மருந்து உருவாக்கம் மற்றும் பரிசோதனைக்கான முயற்சிகளை உயிரித் தொழில்நுட்பத் துறை ஆதரித்து வருகிறது," என்றார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661807
புவி அறிவியல் அமைச்சகம்
புவி அறிவியல் அமைச்சகத்தின் “கடல் சேவைகள், தொழில்நுட்பம், ஆழ்ந்து கவனித்தல், வளங்களின் மாதிரி மற்றும் அறிவியல் எனப்படும் ” திட்டத்திற்கு மத்திய அமைச்சகம் ஒப்புதல்
பிரதமர் திரு.நரேந்திரமோடி தலைமையிலான பொருளாதார விவகாரங்களுக்கான மத்திய அமைச்சரவைக் குழு “கடல் சேவைகள், தொழில்நுட்பம், ஆழ்ந்து கவனித்தல், வளங்களின் மாதிரி மற்றும் அறிவியல் எனப்படும் ” திட்டத்திற்கு ஒப்புதல் வழங்கியுள்ளது. இந்தத் திட்டம் 2017-18ஆம் ஆண்டு முதல் 2019-20ஆம் ஆண்டு வரை 1623 கோடி ரூபாய் செலவில் நிறைவேற்றப்படும். கடல் மேம்பாடு சார்ந்த 16 துணை திட்டங்களை உள்ளடக்கிய இந்தத் திட்டத்தின் மூலம் கடல் சேவைகள், தொழில்நுட்பம், வளங்கள், கவனித்தல் மற்றும் அறிவியல் தொடர்பான நடவடிக்கைகள் மேற்கொள்ளப்படும்.
ஓ-ஸ்மார்ட் திட்டத்தின் மூலம் அளிக்கப்படும் சேவைகள் கடலோர மற்றும் கடல் தொழில் சார்ந்த மக்களுக்கு பொருளாதார பயன்களை அளிக்கும். மீன்பிடித் தொழில், கடற்கரையோர தொழில், கடலோர மாநிலங்கள், பாதுகாப்புத் துறை, கப்பல்துறை மற்றும் துறைமுகங்கள் உள்ளிட்ட கடல்சார்ந்த தொழில்களுக்கு இது பயனளிக்கும். தற்போது மீன்வளம் தொடர்பான தகவல்களை சுமார் 5 லட்சம் மீனவர்கள் தங்களது கைபேசி வழியாக பெற்றுக் கொண்டு வருகின்றனர். கடலில் மீன் இருக்கும் இடங்கள் மற்றும் உள்ளூர் வானிலை போன்ற தகவல்கள் மீனவர்களுக்கு அளிக்கப்படுகின்றன. மீன்வளம் பற்றிய தகவல் மீனவர்களுக்கு அவர்களது கைபேசியிலேயே அளிக்கப்பட்டு விடுவதால், மீனைத் தேடி கடலில் அலையாமல், மீனவர்கள் மீன்பிடிக்க வழி ஏற்படுவதுடன், எரிபொருளும் விரயமாவது தடுக்கப்படுகிறது.
ஓ-ஸ்மார்ட் திட்டத்தை செயல்படுத்துவது, கடல்களை பாதுகாப்பது, கடல் வளங்களை நீடித்திருக்கச் செய்வது போன்றவற்றை நோக்கமாகக் கொண்டு செயல்படுத்தப்படும் நீடித்த மேம்பாட்டு இலக்கு 14-ல் தெரிவிக்கப்பட்டுள்ள பிரச்சினைகளுக்கு தீர்வுகாண உதவுகிறது. ஓ-ஸ்மார்ட் திட்டம் கடல்சார் பொருளாதார அம்சங்களை செயல்படுத்துவதற்கு தேவையான அறிவியல் மற்றும் தொழில்நுட்பங்களையும் வழங்குகிறது.
ஓ-ஸ்மார்ட் திட்டத்தில் அமைக்கப்பட்டுள்ள நவீன முன்கூட்டியே எச்சரிக்கும் கருவி கடல்சார் இயற்கை பேரழிவுகளான சுனாமி மற்றும் புயல் சீற்றங்களை திறமையான வகையில் சமாளிக்க உதவுகிறது.
இத்திட்டத்தின் மூலம் உருவாக்கப்பட்ட தொழில்நுட்பங்கள், இந்தியாவைச் சுற்றியுள்ள கடல்களில் உள்ள மீன் உள்ளிட்ட உயிர் வளங்கள் மற்றும் கனிமங்களை எடுப்பதற்கு உதவுகிறது.